അപകടം ഒളിപ്പിച്ച് ഇടുക്കി ജില്ലയിലെ പാറക്കുളങ്ങള് ജനുവരി ഒന്ന് മുതല് 15പേരാണ് ജില്ലയിലെ പാറമടകളിലെ വെള്ളക്കെട്ടില് മരിച്ചത് തൊടുപുഴ: ജില്ലയുടെ വിവിധ ഭാഗങ്ങളില് ഖനനത്തിന് ശേഷം ഉപേക്ഷിച്ച നിലയില് കിടക്കുന്ന പാറമടകളിലെ വെള്ളക്കെട്ടുകള് അപകടഭീഷണി ഉയര്ത്തുന്നു.ഏറ്റവുമൊടുവില് വെള്ളിയാഴ്ച തൊടുപുഴക്ക് സമീപം കൊതകുത്തിയില് പ്ലസ് വണ് വിദ്യാര്ഥി ആദിത്യനാണ് പാറക്കുളത്തില് മുങ്ങിമരിച്ചത്. വര്ഷങ്ങള്ക്ക് മുമ്ബ് പ്രദേശവാസിയായ ചന്ദ്രനും ഇവിടുത്തെ പാറക്കുളത്തില് മുങ്ങിമരിച്ചിരുന്നു. പ്രദേശത്ത് ഇത്തരത്തില് നിരവധി പാറക്കുളങ്ങള് ഇനിയുമുണ്ട്. ഇവിടങ്ങളില് മീന്പിടിത്തത്തിനും കുളിക്കുന്നതിനുമൊക്കെയായി നിരവധിപേര് എത്തുന്നുണ്ട്. സമീപ പഞ്ചായത്തുകളിലും ജില്ലയുടെ മിക്ക ഭാഗങ്ങളിലും ഇത്തരം പാറക്കുളങ്ങള് ഭീതി വിതക്കുന്നുണ്ട്. കാഴ്ചയില് മേനാഹരമെന്ന് തോന്നുന്നുവെങ്കിലും മൂന്നാള് താഴ്ചയിലെങ്കിലും വെള്ളം കാണും. പലര്ക്കും ഇത്തരം പാറക്കുളങ്ങളുടെ അപകട സാധ്യതകളെക്കുറിച്ച് അറിയില്ല. ചരിഞ്ഞുകിടക്കുന്നതിനാല് ഇറങ്ങിച്ചെല്ലുന്തോറും ആഴം കൂടിവരും. ചളിനിറഞ്ഞ കുളത്തിെന്റ ആഴമില്ലാത്ത ഭാഗത്തുനിന്നും കുറച്ചുകൂടി ഇറങ്ങിച്ചെന്ന് ആദിത്യന് കുളിക്കാന് ശ്രമിക്കവെ കാലുകള് ചളിയില് പൂണ്ടതാകാം അപകടകാരണമെന്നാണ് നാട്ടുകാര് പറയുന്നത്. മാത്രമല്ല ഇത്തരം പാറക്കുളങ്ങളുടെ പരിസരങ്ങള് രാത്രിയാകുന്നതോടെ സാമൂഹികവിരുദ്ധ താവളം കൂടിയാകുകയാണെന്നും നാട്ടുകാര് ആരോപിക്കുന്നു. അപായ സൂചനയോ മുന്നറിയിപ്പോ ഇല്ല ഉപയോഗശൂന്യമായ ഇത്തരം പാറമടകളില് അപായ സൂചനകളോ മുന്നറിയിപ്പ് സംവിധാനങ്ങളോ ഇല്ല. ഇവയില് 15 അടി മുതല് അമ്ബതടിയിലധികം വരെ താഴ്ചയുള്ളവയുണ്ട്. ചിലത് വേനല്ക്കാലത്ത് പോലും ജലസമൃദ്ധമാണ്. അവധിക്കാലങ്ങളിലും മഴക്കാലം മാറുേമ്ബാഴും കുട്ടികളും മുതിര്ന്നവരുമടക്കം നിരവധിപേര് ഇൗ പാറക്കുളങ്ങളില് കുളിക്കാനും തുണിയലക്കാനും മീന്പിടിക്കാനും എത്താറുണ്ട്. അപകടങ്ങള് ആവര്ത്തിക്കുേമ്ബാഴും പാറക്കുളങ്ങള്ക്ക് സംരക്ഷണവേലി സ്ഥാപിക്കാനോ മുന്നറിയിപ്പ് സംവിധാനങ്ങള് ഒരുക്കാനോ തദ്ദേശസ്ഥാപന അധികൃതരോ സ്ഥലം ഉടമകളോ തയാറാകുന്നില്ല. പാറക്കുളത്തിെന്റ ആഴവും അപകടസാധ്യതയും അറിയാതെയാണ് പലരും ഇറങ്ങുന്നത്. ദിവസവും നിരവധി യാത്രക്കാരും വാഹനങ്ങളും സഞ്ചരിക്കുന്ന റോഡുകള്ക്കരികില് വരെ ഇത്തരം പാറക്കുളങ്ങളുണ്ട്. മതിയായ സുരക്ഷ സംവിധാനമില്ലാത്തത് ഇൗ റോഡുകളിലൂടെയുള്ള യാത്രകള്ക്കും ഭീഷണിയാകുന്നു. പാറകള് പൊട്ടിച്ചുനീക്കിയശേഷം പൂര്ണമായി ഉപേക്ഷിക്കുന്ന പാറക്കുളങ്ങള് സ്ഥലമുടമയുടെ ചെലവില്തന്നെ നികത്താനോ സംരക്ഷണവേലിക്കുള്ളിലാക്കാനോ തദ്ദേശസ്ഥാപനങ്ങള് നടപടിയെടുക്കണമെന്നാണ് ആവശ്യം. ഒമ്ബതുമാസം 15 മരണം കയങ്ങളിലും നദികളിലും പൊലിയുന്ന ജീവനുകളുടെ എണ്ണം വര്ധിക്കുന്നു. 2021 ജനുവരി ഒന്ന് മുതല് 15പേരാണ് ജില്ലയിലെ ജലാശയങ്ങളില് അപകടത്തില്പ്പെട്ട് മരിച്ചത്. തൊടുപുഴഅഞ്ച്, മൂലമറ്റംമൂന്ന്, കട്ടപ്പനരണ്ട്, ഇടുക്കിരണ്ട്, മൂന്നാര്ഒന്ന്, മൂന്നാര്ഒന്ന്, നെടുങ്കണ്ടം ഒന്ന് എന്നിങ്ങനെയാണ് ജില്ലയിലെ വിവിധ ഭാഗങ്ങളില് മുങ്ങിമരിച്ചവരുടെ എണ്ണം.വേണം മുന്നറിയിപ്പ് ബോര്ഡുകളും സംരക്ഷണ വേലികളും റെജി വി. കുര്യാക്കോസ് ജില്ല ഫയര് ഓഫിസര്മുങ്ങിമരണങ്ങളില് പലതും ജലാശയങ്ങളിലും ഉപേക്ഷിക്കപ്പെട്ട നിലയില് വെള്ളം നിറഞ്ഞുകിടക്കുന്ന കുളങ്ങളിലും ക്വാറികളിലും ഒക്കെയാണ്. അവിടെ ഏതുഭാഗത്ത് എത്ര ആഴമുണ്ടാകും എന്ന കാര്യത്തില് ഒരു ധാരണയും ആര്ക്കും ഉണ്ടാകാറില്ല. ഇത്തരം അപകടസാധ്യതയുള്ള സ്ഥലങ്ങളില് മുന്നറിയിപ്പ്ബോര്ഡുകള് സ്ഥാപിക്കണമെന്ന് ദുരന്ത നിവാരണ അതോറിറ്റി നിര്ദേശം നല്കിയിട്ടുള്ളതാണ്. അപകട സാധ്യതയുള്ള പാറക്കുളങ്ങള് പഞ്ചായത്തുകള് വേലികെട്ടി തിരിച്ചിടണം. സ്വകാര്യ വ്യക്തിയുടേതാണെങ്കില് ഉടമകളെക്കൊണ്ട് അത് ചെയ്യിക്കണം. റോഡുകള്ക്കും മറ്റും അരികിലാണെങ്കില് പഞ്ചായത്തോ റവന്യൂ വകുപ്പോ ഇടപെട്ട് പരിഹാരം കാണണം. ജലാശയങ്ങളുടെ അപരിചിത സ്വഭാവം തന്നെയാണ് ജീവനെടുക്കുന്നതിെന്റ ഒരു പ്രധാന കാരണം. മാര്ഗ നിര്ദേശങ്ങള് നല്കുകയും അപട മുന്നറിയിപ്പ് ബോര്ഡുകള് സ്ഥാപിക്കുകയും ഇത്തരം പാറക്കുളങ്ങള് കെട്ടിയടച്ചിടുകയും ചെയ്താലേ ഇത്തരം അപകടങ്ങള് ഒഴിവാക്കാന് കഴിയൂ.